ועדת הכנסת, כנסת 25, פרוטוקול מספר 56, 2023-06-19 00:00

אופיר כץ: בוקר טוב, אני מתכבד לפתוח את ישיבת ועדת הכנסת, היום יום שני, ל' בסיון, 19

אופיר כץ: 6

אופיר כץ:  אנחנו נתחיל בסעיף ב' של סדר היום, קביעת ועדות לדיון בהצעות החוק הבאות, עד שיואיל בטובו נציג הממשלה להגיע

זאב אלקין: שר הדתות?      

ינון אזולאי: רק תבחרו את מי שאתם רוצים

אופיר כץ: קביעת ועדות לדיון בהצעות החוק הבאות

זאב אלקין: למה הוא לא מגיע? הוא מתבייש לבקש את זה?      

אופיר כץ: לא, הייתה איזה שהיא תקלה, אנחנו מטפלים בזה

אופיר כץ: הצעת חוק לתיקון פקודת התעבורה (סימון מקום חניה לרכב חשמלי), התשפ"ג-2023, פ/2637/25, של חבר הכנסת ארז מלול

אופיר כץ:  המלצת הלשכה המשפטית להעביר את החוק לוועדת הכלכלה

אופיר כץ:  מישהו רוצה להתייחס? ארז, בבקשה

ארז מלול: נכון שלכאורה רכב תחבורה זה דומה, אבל מדובר פה בהסדרת מקומות חניה

ארז מלול:  בדרך כלל מי שמסדיר את מקומות החניה זה לא משרד התחבורה, זה הרשויות המקומיות

ארז מלול:  הם מסדירים את זה, הם מתקנים קנס במקרה שמישהו אחר חונה ולכן אני לא רואה שמשרד התחבורה יכול להביא את החוק לידי גמר ולידי מעשה, רק הרשויות, ומי שאחראי על הרשויות בכנסת זה ועדת הפנים

ארז מלול:  לכן אם באמת רוצים לקדם את החוק וזה חוק שהיה לו אפס מתנגדים - - -     

מתן כהנא: תגיד מה החוק

ארז מלול: החוק אומר שמקום שיש טעינה חשמלית, מטען חשמלי, אסור לרכב שלא נטען, גז, דלק, לחנות שם

ארז מלול:  היום אין הסדרה ורכבים מחנים ובן אדם שנתקע מחוץ לעיר ובא מחכה שעות כדי שיואיל בטובו בעל הרכב לפנות את הרכב כדי שהוא יטעין, והוא לא יכול גם לזוז למקום אחר כי לצערנו עדיין הטעינה עוד לא מכסה את כל אזורי הארץ

ארז מלול:  לכן יהיה אדום לבן, רק למי שמטעין, ומי שלא צריך להטעין יקבל קנס, מי שיחנה ולא יטעין

ארז מלול:  בהתייעצות עם יושב ראש הסיעה שלי אני ממליץ להשאיר את זה בוועדת הכלכלה

אופיר כץ: תודה

זאב אלקין: לא הבנתי, עכשיו אני נכנסתי - - -      

ינון אזולאי: במליאה היה - - -     

אופיר כץ: מה שהוא אומר זה שהוא חשב שיותר נכון לוועדת הפנים, זה מה שנצעק

זאב אלקין: הצלחתם לבלבל, כי הקשבתי כל כך בקשב רב לחבר הכנסת מלול ובסוף מסקנתו לא - - -     

ינון אזולאי: אני אסביר את זה

ינון אזולאי:  הרי אתם מחפשים את הליצנות ולא את הרצינות, אלקין

ינון אזולאי:  במליאה היה מי שצעק ועדה אחרת, בסופו של דבר - - -     

זאב אלקין: להקשיב לחבר הכנסת מלול זו ליצנות? זו רצינות

ינון אזולאי: לא, התוצאה של הדברים שאתה אומר באים לגחך, כדאי שגם תקשיב לפעמים

זאב אלקין: למה לגחך? אני הקשבתי לו

ינון אזולאי: זה מותר לך להקשיב, אלקין

זאב אלקין: מה הבעיה? שאני הקשבתי טוב ולכן הופתעתי

ינון אזולאי: ומה אתה רוצה?      

זאב אלקין: אני מנסה להבין

ינון אזולאי: מה אתה רוצה? אתה רוצה כלכלה או פנים?      

זאב אלקין: תגידו מה אתם רוצים

ינון אזולאי: אז הוא אמר לך, יש מי שצעק במליאה עוד ועדה, פנים וכלכלה, אז אמרו להעביר את זה לוועדת הכנסת

ינון אזולאי:  הייעוץ המשפטי אומר שוועדת הכלכלה זה המקום המתאים לזה

ינון אזולאי:  אני רק אמרתי לארז מלול שזה המקום המתאים גם לפי הייעוץ המשפטי, הוא מקבל את הדעה הזאת

ינון אזולאי:  אז גם כשמקבלים את הדעה אתה מנסה לגחך

זאב אלקין: לא, אני לא מגחך

ינון אזולאי: אדוני היושב ראש, גם מציע ההצעה מבקש שזה יעבור לוועדת הכלכלה על פי בקשת הייעוץ המשפטי

ינון אזולאי:  זה הגיע לוועדת הכנסת, כמו שאמרנו

ינון אזולאי:  בגלל מה שצעקו במליאה חשבנו שזה יעכב את החוק בעוד יום או לא יודע מה, אבל זו המציאות

ינון אזולאי:  אז בבקשה אנחנו נשמח שזה יעבור לוועדת הכלכלה, על פי ההמלצה

זאב אלקין: אוקיי, לא מתנגדים לזה

זאב אלקין:  למה אתה עצבני היום, ינון?      

ינון אזולאי: אני עצבני? כנראה אתה לא יודע מה זה כשאני עצבני

אופיר כץ: אם כך מי בעד להעביר את הצעת החוק לוועדת הכלכלה בהתאם לעמדת הייעוץ המשפטי? אושר פה אחד

אופיר כץ: אושר

אופיר כץ:              2

אופיר כץ:  << הצח >> הצעת חוק העונשין (תיקון - הרחבת הגדרת הגזענות), התשפ"ג-2023 (פ/1583/25), של ח"כ ישראל אייכלר << הצח >>     

אופיר כץ: סעיף ב', הצעת חוק העונשין (תיקון – הרחבת הגדרת הגזענות), התשפ"ג-2023, (פ/1583/25), של חבר הכנסת ישראל אייכלר

אופיר כץ:  החוק הזה זה בעצם חוק שהוצמד

אופיר כץ:  אנחנו ממליצים להעביר לוועדת חוקה

אופיר כץ:  מישהו רוצה להתייחס?      

זאב אלקין: לא הבנתי, לחוקה?      

אופיר כץ: זה הוצמד לחוק של גפני שגם הועבר לחוקה

זאב אלקין: אני מנסה להבין

אופיר כץ: מישהו צעק במליאה

זאב אלקין: דווקא על החוק הזה?      

אופיר כץ: על הראשון לא, על זה כן

זאב אלקין: החליטו לדפוק את אייכלר?      

אופיר כץ: כן, לנסות

מתן כהנא: צריכים להקים בשביל זה ועדה מיוחדת, אם אפשר

ינון אזולאי: אני אגיד לך, אלקין, במליאה כל אחד צועק עוד ועדה כי חושבים שזה יעכב את החוק בעוד יום ואז ייווצר איזה שהוא פקק, אבל יש לנו יושב ראש זריז ואת הפקקים הוא משחרר עוד לפני שהם נוצרו אז זה בסדר

משה סעדה: אופיר, מה קורה עם הנושא הראשון שהיינו צריכים פורום?     

אופיר כץ: אם כך, מי בעד להעביר את הצעת החוק?      

זאב אלקין: אבל יהיה לה פנאי? שמעתי שהיא תתחיל עכשיו לעסוק בחקיקה חד צדדית

זאב אלקין:  אתה בטוח שזה לא ייקבר?      

משה סעדה: עדות שמועה לא מתקיימת, אלקין

ינון אזולאי: יש לך הצעה אחרת?      

זאב אלקין: בסדר, אם עדות שמיעה לא מתקיימת אז אני בעד להעביר את זה לוועדת חוקה

זאב אלקין:  נרשם שחבר הכנסת סעדה הודיע שהיא תהיה פנויה ולא תעסוק ב - - -     

משה סעדה: מסכת סנהדרין, אני מפנה אותך

אופיר כץ: זהו?      

משה סעדה: כן

אופיר כץ: יופי

אופיר כץ:  אם כך, מי בעד להעביר את הצעת החוק לוועדת חוקה, חוק ומשפט? אושר פה אחד

אופיר כץ: אושר

אופיר כץ:  
         << נושא >> א

אופיר כץ:  בקשת הממשלה להקדמת הדיון בהצעת חוק הרבנות הראשית לישראל (הארכת כהונה של הרבנים הראשיים לישראל והארכת כהונה של חברי מועצת הרבנות הראשית לישראל) (הוראת שעה), התשפ"ג-2023 (מ/1635), לפני הקריאה הראשונה

אופיר כץ:  << נושא >>     

אופיר כץ: יש לנו נציג ממשלה?      

ינון אזולאי: ייקח כמה דקות

אופיר כץ: אם כך אנחנו נצא להפסקה

זאב אלקין: למה הפסקה? אבל יש ישיבות אחרות, נו בחייכם

משה טור פז: נסגור את הוועדה ושיבואו בשבוע הבא

זאב אלקין: תקיים ישיבה מתי שיהיה אפשרי

משה טור פז: שבוע הבא אפשר

משה טור פז:  הרי זה לא דחוף, הם ביקשו פה הקדמת דיון, כנראה זה לא דחוף להם

משה טור פז:  אפשר לדחות את זה לשבוע הבא

זאב אלקין: אתה יודע מה זה יום שני, יש המון ועדות, תכננו לבוא לפה

אופיר כץ: זאב, מה אתה רוצה שאני אעשה?      

משה טור פז: לדחות לשבוע הבא, אופיר

משה טור פז:  אופיר, זה כנראה לא דחוף להם להקדים, יש להם זמן, הכול בסדר

משה טור פז:  עוד שבוע, עוד שבועיים

זאב אלקין: נו מה זה? אנחנו בדיחה פה?      

אופיר כץ: מסכים איתך, זה לא בסדר

ינון אזולאי: אנחנו גם לא מסכימים עם הדבר הזה שנציגי ממשלה לא מגיעים בזמן

אופיר כץ: לא, מתן, אני גם אומר את זה

זאב אלקין: אנחנו כבר 20 דקות מתחילת הישיבה

אופיר כץ: זה לא בסדר, הממשלה מבקשת ולא באה הנה

משה סעדה: חבר'ה, פה אחד כולם מסכימים שצריך להגיע בזמן

ינון אזולאי: נראה לך שבגלל שזה השר שלי אני אגיד שזה בסדר?      

זאב אלקין: לא, אפשר להיות יו"ר קואליציה מול השרים, להגיד: לא באתם, לא שלחתם בזמן, אין

זאב אלקין:  שיהיה דיון מתי שיהיה זמן

ינון אזולאי: אנחנו נחשוב על זה לפעם הבאה, זה באמת שווה חשיבה מה שאתה אומר

זאב אלקין: זה מה שהייתי עושה

ינון אזולאי: מזל שלא אמרת שזה מה שעשית

ינון אזולאי:  שמת לב שמיד חזרת בך?      

זאב אלקין: זה גם מה שעשיתי

זאב אלקין:  תשאל את השרים בתקופה שהייתי יו"ר קואליציה

ינון אזולאי: לא, אני מדבר על הקדנציה האחרונה אם עשית את זה

זאב אלקין: בקדנציה האחרונה לא הייתי יו"ר קואליציה, הייתי השר המקשר, ואגב כשהיה צורך - - -      

ינון אזולאי: השר המקשר זה יותר מיו"ר קואליציה במובן של הממשלה

זאב אלקין: וכשהיה צורך הגעתי בעצמי לוועדה הזאת למרות שהייתי שר מקשר

ארז מלול: זאב, היום ראש חודש, בואו נתחיל את החודש בטוב

זאב אלקין: התחלנו בטוב, הצבענו איתכם פעמיים, עכשיו אתם מעכבים אותנו בגלל שנציג ממשלה לא בראש שלו לבוא

ינון אזולאי: ועכשיו אתה לא תצביע איתנו?      

זאב אלקין: חוששני שלא

אופיר כץ: תציג את עצמך בבקשה, אתה עכשיו מנמק את הבקשה לפטור על חוק הרבנות

ינון אזולאי: רק אתה תציג את הבקשה

אופיר כץ: בקשת הממשלה להקדמת הדיון בהצעת חוק הרבנות הראשית לישראל (הארכת כהונה של הרבנים הראשיים לישראל והארכת כהונה של חברי מועצת הרבנות הראשית לישראל) (הוראת שעה), התשפ"ג-2023 (מ/1635)

אופיר כץ:  לפני הקריאה הראשונה

זאב אלקין: צריך לחכות לחבר הכנסת קרויזר, אי אפשר לקיים את הדיון הזה

אופיר כץ: כן, שם ותפקיד

משה כהן: משה כהן, יועץ השר לשירותי דת

אופיר כץ: להבא אני מבקש, כשאתם מבקשים פטור אז תגיעו בזמן

אופיר כץ:  אם חברי הכנסת מגיעים בזמן גם הממשלה צריכה להגיע בזמן

אופיר כץ:  תעביר את זה לשר

אופיר כץ:  בבקשה

משה כהן: הנימוק, ישנה עתירה של בתי הכנסת הציוניים, העתירה מתייחסת לשתי נקודות

משה כהן:  נקודה אחת, שהערים הגדולות, קרי ירושלים, תל אביב, חיפה, או בשני התפקידים, קרי גם רב עיר וגם ראש מועצה דתית - - -     

ינון אזולאי: שתיהן לא מיוצגות, רק על ידי ממונים

ינון אזולאי:  אם אני טועה תעצור אותי

משה כהן: או שאין רב עיר

משה כהן:  קרי למעלה ממיליון אזרחי ישראל לא מיוצגים בבחירה לרב ראשי, שזה דבר שהוא משמעותי

מתן כהנא: אתם מתחייבים שעד שלא יהיה במקומות האלה רבני ערים לא יהיו בחירות לרבנות הראשית?      

ינון אזולאי: הוא לא יכול ל– תקשיב - - -     

מתן כהנא: מה זה הדבר הזה?      

זאב אלקין: מה, אתה לא מבין למה? לספר לך על מועמד מסוים שעד שהוא לא ייבחר לרב ראשי לירושלים הוא לא יוותר על הרבנות הראשית לישראל?      

אופיר כץ: רבותיי, בואו ניתן לו לסיים את הנימוק ואני אאפשר לכם כמובן

זאב אלקין: הרי ברור למה, הם אומרים את זה על השולחן

ינון אזולאי: אני חייב, העתירה של בג"צ - - -     

מתן כהנא: בואו ניתן לו לסיים לדבר

ינון אזולאי: הוא אמר את ה - - -     

מתן כהנא: הוא לא אמר כלום, הוא עוד לא דיבר

אופיר כץ: אני אשאל אותו אם הוא סיים ואני אאפשר לכם

מתן כהנא: בואו נשמע, אני לא הצלחתי להבין כלום

זאב אלקין: זה עוד חוק אחד שהוא לא פרסונלי, הוא אישי

אופיר כץ: זאב

אופיר כץ:  בבקשה

משה כהן: הנימוק השני, שישנה בעיה של טוהר המידות עקב הבחירות המוניציפליות, יחסים של תן וקח שהם מאוד פסולים

זאב אלקין: אפשר להסביר?      

משה כהן: כשמגיע ראש עיר ואומר: אני אצביע זה, תתמכו בי כאן, תעשו שם, זה מביא אותך לפלונטר, למצב שהוא לא נכון ולכן ראינו לנכון לתקן את העניין

זאב אלקין: מה זאת אומרת? אם בא מישהו וסוחט אותך צריכים להיענות לזה? לא הבנתי

אופיר כץ: זאב, אני מאפשר לך אחרי ינון ואחרי זה מתן כהנא

ינון אזולאי: אני רק רוצה לחדד את הדברים

ינון אזולאי:  יש עתירה שהיא נגדנו, נגד המשרד לשירותי דת, שיצאה בבחירות לרבנות הראשית תוך כדי שאין, כמו שאמר יועץ השר משה כהן, בערים הגדולות, תל אביב, ירושלים, חיפה - - -      

זאב אלקין: חבר הכנסת ינון אזולאי, אתה יכול להסביר מה זה נגדנו?      

ינון אזולאי: נגד המשרד לשירותי דת

זאב אלקין: לא, כי אמרת את הביטוי נגדנו

ינון אזולאי: אמרתי נגדנו כי אנחנו כרגע נמצאים במשרד לשירותי דת, אז אמרתי נגד המשרד

זאב אלקין: אני חשבתי שיש הפרדה, ממשלה זה פה, חברי כנסת זה שם

זאב אלקין:  זה שאתם מסיעה אחת זה לא אומר שאתה מייצג פה את המשרד לשירותי דת

ינון אזולאי: אני אגיד לך, בגלל שמורי אבי היה השר לשירותי דת, אז המשרד הוא בעורקיי

משה טור פז: חשבת ככה גם כשכהנא היה השר?      

זאב אלקין: אני בקדנציה הקודמת לא שמתי לב ש - - -     

ינון אזולאי: כן, זה מאוד כאב לי כשהוא היה שם

ינון אזולאי:  הרגשתי את הפגיעה, כן, זה חלק מ– בכל אופן, הערים הגדולות לא מיוצגות כרגע, יש שם ראשי מועצות דתיות ממונות

ינון אזולאי:  אם אני לא טועה גם בבאר שבע זה ממונה ולא נבחר, אם אני לא טועה, יחד עם זאת יש מקומות שאין עדיין איוש של רבני ערים ולכן הייעוץ המשפטי של המשרד גם הסכים לעתירה הזאת בתשובתו שזה נכון יותר לדחות

ינון אזולאי:  גם יש תהליך של בחירות לראשי ערים, רשויות מקומיות, שזה דבר שיכול להיות במידה מסוימת שהוא אפילו יזהם את התהליך

ינון אזולאי:       לכן, על מנת להימנע מכל זה, העתירה ביקשה לדחות את הבחירות לרבנים הראשיים עד לאחר הבחירות

ינון אזולאי:  אם אני לא טועה, בחוק אנחנו רוצים, המשרד מבקש שזה יהיה קרוב יותר לכיוון חודש אדר ולכן אני חושב שנכון וראוי לקבל זאת

ינון אזולאי:  יש לציין שהרבנים, אלה שמתמודדים, כבר התחילו את ההתמודדות שלהם, אבל אף על פי כן זה לא אמור להיות שיקול, על מנת לטהר את התהליך ולעשות אותו שיהיה התהליך הטוב ביותר

זאב אלקין: אני חושב שהטיעון השני, חשש לטוהר הזאת בסיטואציה שבה יבוא ראש עיר שהוא חבר של הגוף הבוחר ויתחיל להתנות תמיכה בדבר כזה או בדבר אחר, א', אין לזה סוף, כי לראש עיר יש תמיד אינטרסים, יש לו אינטרסים גם בקואליציה העירונית שלו, בדרך כלל נציגים של סיעה כזאת או אחרת שמעוניינת לקדם מועמד כזה או אחר יושבים גם במועצה של אותו ראש עיר, אז גם הוא יכול להתחיל לסחוט, תעשו לי ככה, תעשו לי שם, יש לו אינטרסים במינויים למועצות הדתיות ולרבני ערים

זאב אלקין:       אמנם לפי החוק החדש שאתם מתכוונים להוביל אז גם את זה אתם רוצים לקחת מראשי עיר וממועצות ערים, אבל - - -     

ינון אזולאי: אז לא קראת את החוק

מתן כהנא: בוודאי שכן

זאב אלקין: ממש לא קראתי

זאב אלקין:  אני מחכה עד שאנשי עוצמה יהודית יקראו אותו, יעבור הערר ואז נוכל להתקדם, אבל בינתיים אני לא יכול לקרוא אותו כי הממשלה עוד לא הביאה אותו לכנסת, אדוני, כמו שאתה יודע, כי יש מחלוקת בתוך הממשלה

זאב אלקין:  אבל כל עוד שזה לא קרה אז לכאורה יש מפה שלמה של אינטרסים

זאב אלקין:  הפתרון לזה זה לא להיכנע לסחטנות ולא לערבב מין בשאינו מינו

זאב אלקין:       זו אגב איזה שהיא דרישה מינימלית בכל התהליכים שאנחנו עוברים פה, תמיד יש לחצים, יש פה כל מיני חוקים בכל מיני נושאים ואני לא מבין מאיפה החשש הזה ששר הדתות או מפלגה מסוימת לא יידעו לעמוד בפיתוי וייכנעו ללחצים פסולים של ראשי ערים כאלה או אחרים

ינון אזולאי: זה לא השר

ינון אזולאי:  הוא אומר לך שהייעוץ המשפטי צידד בלדחות את הבחירות האלה, הייעוץ המשפטי של המשרד

ינון אזולאי:  אנחנו מבקשים על פי זה, על פי הבקשה, על פי ההמלצה, יש בג"צ מונח, היועץ המשפטי הביע את הדעה שלו

ינון אזולאי:  כשהולכים עם היועץ המשפטי לא טוב לך, כשלא הולכים לא טוב לך

ינון אזולאי:  גם משחק של אופוזיציה יש לו מקום שהוא צריך להיות בו, אבל בסדר

זאב אלקין: יועץ משפטי הוא לא זה שבסכנה של טוהר המידות

זאב אלקין:  היו פה שני נימוקים, אחד היה קשור לערים הגדולות, תיכף אני אתייחס לזה, הנימוק השני היה קשור לחשש של טוהר המידות, שבגלל שראש עיר מסוים יבוא עם דרישה פוליטית מסוימת לא יידעו לעמוד בזה

זאב אלקין:  בדרך כלל יועץ משפטי של המשרד לא מריץ מועמדים והוא לא נמצא בחשש שראש עיר יבוא אליו בבקשה כזאת או אחרת בתמורה לתמיכה במועמד כזה או אחר

זאב אלקין:  כך אני מקווה לפחות, שהיועץ המשפטי של משרד הדתות לא מקדם מועמדים

זאב אלקין:  לכן מבחינה זאת זה לא רלוונטי

זאב אלקין:      החשש שמנמקים באמצעותו הוא רלוונטי לשר הדתות שאולי מקדם מועמד, לסיעה מסוימת שמקדמת מועמד ושאפשר לדרוש ממנה תמיכה בראש עיר

זאב אלקין:  הרי יועץ משפטי גם לא יכול לתמוך באף ראש עיר, הוא לא הכתובת

זאב אלקין:  אני חושב שחזקה על שר הדתות, אגב אני מכיר אותו אישית, בסך הכול חבר כנסת ואיש ציבור ראוי, אתה יכול למסור לו אפילו בשמנו, ולכן חזקה עליו שהוא - - -     

ינון אזולאי: אני מקווה שהוא יאמין לי

זאב אלקין: הוא יאמין לך

זאב אלקין:  גם בזה הוא יאמין לך

זאב אלקין:  אתה יודע מה עמדתי עליו גם כשהוא היה חבר כנסת ואני הייתי שר, זה לא היה שונה, גם אז הייתי אומר אותו משפט

זאב אלקין:  גם עליו וגם עליך, אגב, בלי קשר, כמו שאתה יודע

ינון אזולאי: אני מתחיל להסמיק

ינון אזולאי:  זאב, אל תעשה לי את זה

משה טור פז: אתה מזיק לו בפריימריז בש"ס

זאב אלקין: מה שמגיע מגיע

אופיר כץ: השר הגיע, תגיד לשר

זאב אלקין: רק שיבחתי אותך ונכנסת

מתן כהנא: חבל שלא שיבחת את המשיח

זאב אלקין: זה שאתה פה אני שמח כי אני רוצה להפנות אליך את דבריי

זאב אלקין:  הייתי צריך לשבח אותו קודם הוא היה בא בזמן, לא ידעתי שזה הכלי

משה סעדה: נראה לי שאתה רוצה להישאר פה כל היום, טוב לך, הא?      

זאב אלקין: אני עובד

ינון אזולאי: רק להזכיר שאלקין אמר קודם שיש לו עוד ועדות, אם אפשר להזדרז

זאב אלקין: אני עובד

זאב אלקין:  חבר הכנסת סעדה, אני לא יודע אם אתה עובד, אני עובד בכנסת

משה סעדה: אתה יודע שעוד שנייה אתה תפסיד בהצבעה, אז מה עכשיו? לא חבל על הזמן של כולנו?      

זאב אלקין: אז אתה רוצה שאני אצא מפה ואחזור בעוד ארבע שנים? מה אתה רוצה?      

ינון אזולאי: לא, אני לא רוצה

אופיר כץ: בבקשה, זאב

אופיר כץ:  לא להפריע לו

זאב אלקין: אדוני השר, כשלא היית פה היועץ שלך, שאגב הופתעתי למה לא הגיעו הדרגים המקצועיים של משרד הדתות - - -      

מיכאל מלכיאלי: היועצים שלי הם מקצועיים

זאב אלקין: זה בסדר, אבל אתה יודע היטב מה ההבדל בין הדרג הפוליטי לדרג מקצועי

זאב אלקין:  אם דרג מקצועי מתחמק מלבוא לפה כנראה שיש לו סיבות למרות שחבר הכנסת אזולאי דיבר על כך שזה כל כך פשוט שדרג מקצועי תומך, אבל אני שם את זה בצד

זאב אלקין:       היועץ שלך שייצג אותך כאן אמר שתי סיבות, אחת, שעוד לא נקבעו רבנים ראשיים בערים הגדולות וגם מועצות דתיות, והסיבה השנייה הייתה קשורה לחשש לטוהר מידות, כי יבוא ראש עיר כזה או אחר ויתנה את התמיכה שלו במועמד כזה או אחר לרבנות הראשית, דברים פוליטיים שהוא מבקש במרוץ שלו, והתחלתי דווקא מהנושא השני

זאב אלקין:  אמרתי שחזקה מבחינתי עליך, כי הרי על מי יתנו? עליך יתנו, ממי אפשר לדרוש את זה? שאתה כאיש ציבור ראוי שאני מכיר אותו שנים רבות לא תתפתה להתניות כאלה

זאב אלקין:       אגב התניות כאלה יכולות להיות גם אחרי בחירות מוניציפליות

זאב אלקין:  יש קואליציות עירוניות שצריך להרכיב, יש מינויים לרבני ערים, יש מינויים למועצות דתיות, לא חסר נושאים שבהם יכול לבוא ראש עיר ולהגיד לשר הדתות: אתה רוצה מועמד מסוים - - -      

אופיר כץ: זאב, נתתי לך פעם שנייה, אבל קדימה

זאב אלקין: לא, אבל הוא לא היה פה, אני חוזר על הדברים, אני מכבד אותו

משה סעדה: מה אנחנו? אנחנו צריכים לשמוע עוד פעם?      

זאב אלקין: אבל אני מכבד אותו, מדובר עליו

זאב אלקין:  אתה רק מאריך את זה

אופיר כץ: זאב, בבקשה לשאלה

זאב אלקין: אני חושב שהנימוק השני הוא לא לכבודך, כי החשש שתהיה פגיעה בטוהר המידות בנוי על הנחת עבודה שכשראש עיר בא עם דרישות פסולות מישהו נענה לו

זאב אלקין:  חזקה מבחינתי עליך שלא תיענה לו, לא לפני בחירות מוניציפליות, לא אחרי בחירות מוניציפליות, אלא תפעל באופן ענייני ולכן אני מציע לכם להוריד את הנימוק הזה

זאב אלקין:       לגבי הנימוק הראשון, וכאן אנחנו מגיעים לסיפור העיקרי שכולם מכירים אותו וכולם מבינים אותו

זאב אלקין:  דיברתם על שלוש הערים הגדולות, דיברתם על רבני עיר ומועצות דתיות, אבל כולם מכירים את הפיל שבחדר

זאב אלקין:  הפיל שבחדר אומר ככה, עד שלא יסדרו למועמד מסוים תפקיד של הרב הראשי לירושלים הוא לא יוותר על ההתמודדות על התפקיד של הרב הראשי למדינת ישראל ויש למנהיג מפלגה מסוימת אינטרס שהמועמד הזה יוותר כדי לקדם לשם את האח שלו

זאב אלקין:       אני חושב שהסיטואציה הזאת של הערבוביה, כמו שאמרתי, היה פה ויכוח על חוק טבריה אם הוא לא פרסונלי או לא פרסונלי, פה מדובר על הצעת חוק שהיא לא פרסונלית, היא פשוט אישית

זאב אלקין:  אישית מכל כיוון אפשרי וזאת הסיבה לדחייה הזאת

זאב אלקין:       משפט סיכום

זאב אלקין:  אני חושב שהנטייה שלכם, כשיש איזה שהיא בעיה פוליטית פשוט לעקם את החקיקה, את התקנון, ולדחות ולדחות ולדחות ולדחות כדי לפתור בעיות פרסונליות לאנשים מסוימים היא נטייה מאוד מאוד פסולה

זאב אלקין:  הבחירות כשהן בעיצומן, הן היו צריכות להיות הכי מאוחר בחודש יולי, לעשות את זה בצורה כזאת שברגע האחרון דוחים אותן, הרי ידעתם את זה קודם, יכולתם להכניס להסכמים הקואליציוניים את הדבר הזה

זאב אלקין:  לא עשיתם, חשבתם שאתם פותרים את המחלוקת בבית בדרך אחרת, לא פתרתם, עכשיו צריכים לסדר למישהו רב ראשי לירושלים ועד שלא מסדרים לא יהיו בחירות לרבנות הראשית

אופיר כץ: תודה

אופיר כץ:  חבר הכנסת מתן כהנא, בבקשה

זאב אלקין: אני חושב שלקחת את הדבר הזה למקום הזה זו פשוט בושה

אופיר כץ: זאב אלקין, תודה

אופיר כץ:  בבקשה, חבר הכנסת כהנא

מתן כהנא: אדוני היושב ראש, בראש ובראשונה אני רוצה להגיד שאנחנו כל הדיון מדברים על רבנים גדולים, ענקיים, גדולי תורה וצריכים את כל הדיון הזה בקונטקסט של באמת כבוד עצום לגדולי התורה האלה

מתן כהנא:  אבל פה כן צריכים לומר מה שאלקין אמר פה לפני רגע, בסוף לחבר הכנסת דרעי יש בעיה אישית בין שני רבנים גדולים שהם קשורים אליו ברמה האישית וכדי לפתור לחבר הכנסת דרעי את הבעיה האישית פרסונלית שיש לו אנחנו הולכים לעקם פה את כל התהליכים שהם על פי חוק ותקנות וזה לא כל כך הגיוני

מתן כהנא:       אני לא רוצה לחזור על הדברים שאלקין אמר, האירוע של ש"ס הוא ברור, יש פה בעיה פרסונלית של דרעי, אבל אני פונה פה לחבר הכנסת צבי סוכות ואני שואל אותו אם מפלגת הציונות הדתית, מאיפה בא הרעיון הזה לתמוך בכזאת דחייה, הרי בסופו של דבר הציונות הדתית, באמת שאפו גדול, הצליחה לבחור מועמד שמוסכם על 40 מגדולי רבני הציונות הדתית, למה אתם נותנים יד לדחייה הזאת? או שיש פה איזה תרגיל שגם אתם מנסים לעשות שאנחנו עוד לא עלינו עליו

מתן כהנא:  זאת השאלה

אופיר כץ: תודה רבה

אופיר כץ:  חברת הכנסת שרון ניר, בבקשה

שרון ניר: כן, אדוני היושב ראש ואדוני השר

שרון ניר:  קודם כל יש באמת מאמץ, כולל בחקיקה, לשוות מראה הכי מקצועי, ובצדק, לגוף הרבנות הראשית ולכן הקציבה של הכהונה היא קציבה שחשבו עליה מראש ולכן לא ברור לי אם כל ההסברים המאוד מאוד מקיפים שניתנו כאן, איך קודם כל מציירים מטרה ואחרי זה קובעים את כל לשון החוק ומסיטים אותה לכיוון המטרה, שזה בעצם בשורה התחתונה המתמודדים

שרון ניר:       לא יכול להיות שתהיה פה איזה שהיא תפירה של פלטפורמה מסוימת לסידור עבודה כזה או אחר, לרב כזה או אחר, ודרך זה אנחנו פשוט נטה את הספינה ונשנה פה חקיקה ונאריך פה הוראת שעה כדי לייצר פתרון שהוא בסוף לא אחרת מאשר פתרון אישי ופרסונלי

שרון ניר:  כמובן שבעיניי זה לא ראוי, זה לא מקצועי, זו הציפייה של כולנו מגוף כזה שנקרא רבנות ולכן אני מתנגדת לזה מכל וכול

אופיר כץ: תודה, שרון

אופיר כץ:  בבקשה, חבר הכנסת טור פז

משה טור פז: כן, אדוני היושב ראש

משה טור פז:  אנחנו כאן באמת בעיניי בדיון מאוד חשוב, וכמו שאמר מתן כהנא, אנחנו עוסקים באנשים שהם גדולי עולם, יחד עם זאת הפרוצדורה היא, מה לעשות, טכנית וטכנוקרטית

משה טור פז:  אני חושב שהטיעון של סמיכות לבחירות, על אף שכשלעצמו הוא יכול להחזיק, במציאות של השנים האחרונות אין לו סוף

משה טור פז:  אם במרץ הבא פתאום יוכרזו בחירות ארציות אז נדחה שוב כי אנחנו סמוכים לבחירות? בחמש השנים האחרונות אנחנו כמעט כל שנה סמוכים לבחירות, מה לעשות, זו המציאות

משה טור פז:  אני חושב שהטיעון הזה, על כן, הוא לא טיעון שאנחנו צריכים להתחשב בו בהקשר של החוק הזה

משה סעדה: התחשבו בזה כבר בעבר

משה טור פז: כשחז"ל רוצים לומר על משהו שכולם יודעים למה הוא קורה אז יש להם עגה שהם נוהגים להשתמש בה, כולם יודעים למה כלה נכנסת לחופה, הם משתמשים בזה גם כמשל לנושאים אחרים

משה טור פז:  אז כמו שאמר יפה חבר הכנסת אלקין, טיעוני היושרה הם נחמדים, טיעוני טוהר הבחירות הם נשמעים, אבל בסוף כולם יודעים למה התכנסנו כאן, הכלה נכנסת לחופה כי יש לש"ס בעיה עם שני רבנים גדולים והיא צריכה ליישב ביניהם

משה טור פז:       בעיניי הדחייה היא לא לטובת מדינת ישראל, תתכבד מפלגת ש"ס, יתכבד שר הדתות בלפתור את הבעיה הזו בתהליכים אחרים שאינם דחיית הבחירות ולכן הדחייה איננה דחייה ראויה והתהליך הסביר הוא שבסוף חודש יולי, ב-1 באוגוסט, תהיה בחירה לרבנים ראשיים

משה טור פז:       מעבר לעניין, אנחנו דנים בוועדת הכנסת לא במהות, אלא בפרוצדורה

משה טור פז:  הפרוצדורה היא שהממשלה מבקשת להקדים את הדיון על הצעת חוק הרבנות הראשית, אני חושב שזה קיצור דרך שהוא לא קיצור דרך ראוי ולכן מן הראוי שוועדת הכנסת לא תאשר את קיצור הדרך הזה אלא יתקיים פה תהליך סדיר של דיון סדיר על הזזת הבחירות לרבנות ואז אפשר יהיה למצות גם את התהליכים האלה ולא לעשות אותם כמחטף באמצע יום בהיר

משה טור פז:  תודה

אופיר כץ: תודה רבה

אופיר כץ:  חבר הכנסת ארז מלול, בבקשה

ארז מלול: כבוד השר, אדוני היושב ראש, ראשית, כמו שמשה אמר, ב-2013 כבר נדחו הבחירות, זה לא שהמצאנו את הגלגל

ארז מלול:  דבר שני, מי שעתר זה בתי הכנסת הציוניים, זה לא ש"ס ולא דומים להם, מי שעתר לדחות את הבחירות זה בתי כנסת מהגוף של הציונים

ארז מלול:       אני רוצה להקריא לכם כמה שורות של בג"צ בעניין שפיגלר, וזה לדעתי מסכם את כל הדיון: עיקרון האיזון נדרש בין איפוק לעשייה בעת שלטון מעבר מוצא את ביטוייו בין היתר בתחום המינויים לתפקידים ציבוריים, מקום שמערבים בכך גורמים פוליטיים שמעמדם המשפטי ערב הבחירות ניזון ממעמדה המיוחד של ממשלת מעבר, וככלל התקבלה השקפה כי ראוי הוא כי מינויים לתפקידים בשירות הציבורי לא יבוצעו בידי גורם ממשל אלא ימתינו עד לכינון ממשל חדש

ארז מלול:       קרי ברשויות המקומיות זה נקרא ממשלת מעבר לרשויות וצריך להמתין שיהיו רשויות חדשות

ארז מלול:  וזה בג"צ קבע, זה לא אנחנו קבענו, והשר הלך לפי בג"צ וגם בג"צ היה מקבל את העתירה, ככה שכל הדיון הזה מיותר לחלוטין

ארז מלול:  תודה

אופיר כץ: תודה רבה

אופיר כץ:  חבר הכנסת צביקה פוגל, בבקשה

צביקה פוגל: תודה רבה על הזכות, כבוד השר, כבוד היושב ראש

צביקה פוגל:  אני רוצה להגיד רק משפט אחד או שני משפטים בתור החילוני

משה סעדה: ברוך השב, צביקה

צביקה פוגל: הרגשת בחסרוני?      

משה טור פז: הוא כבר עשה דיון בשמונה בבוקר, הכול בסדר

אופיר כץ: אני הרגשתי בחסרונך

צביקה פוגל: אני מקווה שזה מלווה גם במזל טוב כי יש כאלה שחושבים שנסעתי כדי לקבל את האזרחות שם, לא, נסעתי כי נולדה לי שם נכדה

צביקה פוגל:       אני רוצה לומר משהו בתור האיש החילוני שכן חושב שליהדות יש ערך

צביקה פוגל:  אני חושב שכל פעם שנלכלך בחירות כאלה של אנשים ענקים, של אנשים ראויים, בפוליטיקה אנחנו פוגעים בעצם הבחירות

צביקה פוגל:  אני לא רוצה להביע עמדה בעד או עמדה נגד כי אני ידוע באהבתי לכבוד הרב אריה דרעי וחבריי מש"ס, ומי שהחליף אותי כשלא הייתי פה בשבועיים האלה זה היה חבר מש"ס, החברות בינינו והעבודה בינינו מאוד ראויה, אבל אני כבן אדם חילוני שמסתכל עכשיו על הרבנים רוצה לראות בחירות של רבנים שראויים בזכות כישרונותיהם ולא בזכות קשריהם המשפחתיים או משהו אחר

זאב אלקין: אז אתה בעד לתת פטור לחוק או נגד? לא הבנתי

אופיר כץ: תודה

אופיר כץ:  חבר הכנסת סעדה, בבקשה

זאב אלקין: אתה בעד בקשת הממשלה?     

משה סעדה: לצערי האופוזיציה כרגיל לוקחת את הדיון לפרסונלי, כי שום דבר אצלם הוא לא ענייני משפטי

משה סעדה:  יש פה קביעה משפטית

משה סעדה:  התקדים של 2013 בבג"צ לא היה רלוונטי לכם, גם לא טרחתם לקרוא אותו, כי מה רלוונטי הסוגיה המשפטית, יש פה עתירה לבג"צ

משה סעדה:  בעבר בג"צ בעניין הזה קבע שדוחים

משה סעדה:  מה הרציונל של בג"צ? מאחר שלא קראתם אני אעזור לכם, מה הרציונל? רב ראשי, אתם יודעים לכמה זמן הוא נבחר, מתן? מתן, היית שר הדתות, לכמה זמן הוא נבחר?      

מתן כהנא: עשר שנים

משה סעדה: זו תקופה דרמטית, משמעותית, עשור

משה סעדה:  הבחירות לרשויות המקומיות בנובמבר, יש חשיבות שלמעשה מי שבוחר זה ראשי הערים כדי לשקף את הציבור, את עמדת הציבור, כשמדובר - - -     

מתן כהנא: למה בחוק הבא - - - הם לוקחים לרשות את כל הכוח מבחינת - - - מה ההיגיון?      

משה סעדה: עוד לא הגענו לשם

משה סעדה:  אנחנו רוצים שהגוף הבוחר - - -     

אופיר כץ: כהנא, הוא לא הפריע לכם

זאב אלקין: איך זה מתנגש עם - - -     

אופיר כץ: בסדר, גם הוא לא הסכים עם הדברים שלך, הוא הפריע לך? הוא לא נכנס לדבריך

אופיר כץ:  בבקשה

משה סעדה: אנחנו רוצים שהגוף הבוחר ישקף את הציבור

משה סעדה:  השיקוף הזה קורה בנובמבר, כל מה שצריך לעשות זה להמתין חודשיים-שלושה - - -      

זאב אלקין: אז למה עם בחירות בכנסת - - -     

משה סעדה: ייבחרו ראשי הערים ומיד לאחר מכן - - -     

ארז מלול: משה, תרחיב את זה, ראשי הערים שיבחרו הם לא יהיו ראשי הערים

זאב אלקין: אבל אני שואל

אופיר כץ: לא, אתה לא יכול לשאול

אופיר כץ:  הוא בזכות דיבור

זאב אלקין: הוא טוען טיעון

אופיר כץ: זאב, לא, מה זה קשור? הוא יטען מה שהוא רוצה ואתה לא תפריע לו

זאב אלקין: ינון העיר לי הערות כשדיברתי

אופיר כץ: לא, אני לא מאפשר

אופיר כץ:  ארז

משה סעדה: יכול להיות שיש ראש עירייה מסוימת שהיום הוא בגוף הבוחר, עוד חודשיים הוא יהיה כבר לא רלוונטי כי הוא לא ייבחר, אז אתם רוצים שמי שיבחר הוא מי שלא יהיה ראש העיר בעתיד? חשוב לנו שמי שיבחר הוא מישהו שמשקף היום את דעת הציבור

זאב אלקין: חבר הכנסת סעדה, איך זה מסתדר עם הדחייה של בחירות בכנסת לוועדה לבחירת דיינים?      

אופיר כץ: זאב, אנחנו רוצים גם לאפשר לשר, אמרת שיש לך עוד דברים לעשות במהלך הבוקר, נכון?      

זאב אלקין: הרי נבחרה פה כנסת חדשה - - -     

אופיר כץ: לא, זאב, אני לא מאפשר לך

זאב אלקין: אתם מונעים ממנה לבוא לידי ביטוי - - -      

אופיר כץ: חבר הכנסת אלקין

משה סעדה: אבל הנציגוּת, כפי שאתה יודע, היא של ראשי ערים ובגלל - - -     

זאב אלקין: לא, אני שואל

אופיר כץ: לא, אתה לא שואל

זאב אלקין: למה במקרה אחר אתם לא מפעילים את אותו עיקרון?     

אופיר כץ: זה לא דיון עכשיו

זאב אלקין: כנסת חדשה נבחרה ואתם ניסיתם בכל דרך אפשרית לקבוע נציגוּת, גם בוועדה לבחירת שופטים, גם בוועדה ל - - -     

אופיר כץ: טוב, אני עובר להצבעה

אופיר כץ:  רבותיי, מספיק

זאב אלקין: תרשום, לפני הצבעה בקשה להתייעצות סיעתית ברגע שחברי הכנסת יסיימו לדבר

אופיר כץ: בבקשה, סעדה

משה סעדה: לכן אני אומר שיש פה עניין משפטי פרופר, אני מציע לכם לקרוא אותו, אני מציע לכם להתעמק בו ואחרי שתבינו שזאת עמדת בג"צ, מאחר שהוגש פה בג"צ ואנחנו יודעים שבג"צ כבר אמר את דברו בעניין הזה וביקש לדחות, לכן מיוזמתנו הגשתם בקשה לדחייה, זו בקשה מקצועית משפטית ותו לא

זאב אלקין: מי זה אנחנו, חבר הכנסת סעדה? אפשר עוד פעם להסביר?     

אופיר כץ: אלקין, אני צריך לקרוא אותך לסדר?      

זאב אלקין: לא קואליציה הגישה בקשה

משה סעדה: אני חלק מהקואליציה

אופיר כץ: אלקין

זאב אלקין: מה?      

אופיר כץ: תראה כמה פעמים אני מעיר לך, תפסיק להפריע לו

זאב אלקין: אני שואל אותו שאלות ביניים

אופיר כץ: עכשיו זה זכות דיבור ולא מפריעים

אופיר כץ:  סיימת?      

משה סעדה: כן, סיימתי

זאב אלקין: תראה, בסוף רצית להבהיל אותי, הבהלת אותו

מתן כהנא: רק במשפט

מתן כהנא:  מדהים לראות את הדאגה להשפעה של ראשי הערים על בחירת הרב הראשי כשיש חוק במקביל שלוקח את כל הכוח של העיר מלבחור את הרב של העיר עצמה

משה סעדה: אבל אתה לא יודע מה עמדתי בחוק הזה

זאב אלקין: אני אשמח לדעת

זאב אלקין:  אתה יכול להגיד עכשיו?      

משה סעדה: בניגוד אליך עדיין לא קראתי את החוק ואני לא מביע עמדה לפני שאני קורא

משה סעדה:  אתה מיד מביע עמדה כי זה לא משנה לך מה האמת, משנה לך מה הפוזיציה

זאב אלקין: טיוטת החוק פורסמה

משה סעדה: אז לא הספקתי לקרוא, מה לעשות?      

אופיר כץ: טוב, חברים, זהו

אופיר כץ:  בבקשה, אדוני השר

מיכאל מלכיאלי: אני אומר ממש בקיצור בגלל הטענות שהושמעו

מיכאל מלכיאלי:  חבר הכנסת אלקין, אני חושב שמבין יושבי החדר כאן יש לך מעלה אחת, אתה גם יודע הרבה תורה, למדת, למדת ראשונים ואחרונים ואתה יודע איך הדברים מתנהלים

מיכאל מלכיאלי:  לפעמים הגמרא מביאה שני תירוצים, תוספות מביא שני תירוצים, אחרי זה בעלי האחרונים שואלים למה צריך את שני התירוצים האלה, אז הגמרא אומרת - - -      

משה טור פז: כי שניהם לא טובים

מיכאל מלכיאלי: שניהם לא טובים?      

משה טור פז: כן

מיכאל מלכיאלי: חס ושלום

מיכאל מלכיאלי:  אם תוספות מביא, טור פז - - -     

משה טור פז: כלל ידוע בלימוד תוספות, כשהוא מביא כמה תירוצים סימן שאף אחד מהם לא - - -     

מיכאל מלכיאלי: בישיבות שאני למדתי זה לא נאמר

משה טור פז: בישיבה שהרב אלקין ואני למדנו - - -     

זאב אלקין: בוא נגיד ככה, אני אציע, חבר הכנסת טור פז, ניסוח אחר, כשיש כמה תירוצים סימן שאף אחד מהם לא שלם

אופיר כץ: חבר הכנסת אלקין, קריאה ראשונה

זאב אלקין: הם לא לא טובים, הם לא שלמים

אופיר כץ: מה יש לכם היום? אלקין, מה יש לך היום? מה זה?      

זאב אלקין: אני עוזר לו

אופיר כץ: אל תעזור לו, אל תפריעו לשר, בבקשה

מיכאל מלכיאלי: אל תעזור לו, טור פז מסתדר לבד

זאב אלקין: הנה, אפילו חבר הכנסת מלול אומר שאמרתי דבר נכון

מיכאל מלכיאלי: שני התירוצים, שני ההסברים שגם משה אמר מקודם, נכתבו בעומק ובמקצועיות רבה במכתב שלי, לנמק למה צריך לדחות את הבחירות

מיכאל מלכיאלי:  אם אתה התחברת לאחד התירוצים ודחית את אחד התירוצים, כלומר שהדחייה שלך היא לא נכונה, ואני אסביר לך גם למה

מיכאל מלכיאלי:  כל תירוץ עומד בפני עצמו ושניהם ביחד מחזקים את ההחלטה

מיכאל מלכיאלי:  אני רוצה להסביר

זאב אלקין: אני דחיתי את שניהם

מיכאל מלכיאלי: לא דחית את שניהם, אף אחד מהם לא דחית ואני רוצה להסביר גם

מיכאל מלכיאלי:  ההסבר הראשון שדיבר על הנושא של ראשי ערים ורבני ערים, זו לא הייתה המצאה שלי

מיכאל מלכיאלי:  יש עתירה שהוגשה נגדנו של בתי הכנסת הציוניים

זאב אלקין: כל עתירה שתוגש נגדכם תאמצו?      

מיכאל מלכיאלי: שנייה, שנייה

זאב אלקין: יהיו עוד הרבה עתירות בדרך עוד מעט

זאב אלקין:  עוד מעט יהיו עתירות על החוק של לקיחת כוח מרב עיר, גם זה תאמצו?      

מיכאל מלכיאלי: אלקין, קשב וריכוז זה א'-ב'

מיכאל מלכיאלי:  גם הטענה הראשונה שדיברה על תת ייצוג אמיתי לערים המרכזיות ולמועצות הדתיות, הדבר הזה צריך לבוא בחשבון

מיכאל מלכיאלי:  יחד עם זה כשאתה מדבר איתי, אני סומך עליך, אתה צריך להבין איך אנחנו רוצים שייראה ההליך של הבחירות לרבנות הראשית

מיכאל מלכיאלי:  אנחנו חושבים במשרד הדתות, אין שום שיקול זר בעניין הזה, שהדבר היחיד שמעניין אותו, בגלל כבודם של הרבנים, כמו שציין כאן חבר הכנסת כהנא, שחשוב לו כבודם ומעמדם של הרבנים, ואני גם נוטה להאמין לזה, לכן ההליך חייב להיות הכי נקי שיכול להיות בעולם

מיכאל מלכיאלי:       מי שדיבר כאן על תפירה אני מבין שהוא לא קרא את מה שכתבתי

מיכאל מלכיאלי:  מי שקרא באמת בעומק ובעיון את מה שכתבתי מבין כמה הנימוקים פה מקצועיים

מיכאל מלכיאלי:  לכן ביקשנו את הפטור מחובת הנחה - - -     

זאב אלקין: אבל לא התייחסת לשאלה של הנימוק השני

מיכאל מלכיאלי: התייחסתי

זאב אלקין: איפה פה הבעיה בטוהר מידות? מי פה יתפתה ללחץ?      

מיכאל מלכיאלי: אף אחד

מיכאל מלכיאלי:  לנו חשוב הליך הכי נקי והכי טוב שיכול להיות ולכן החוק הזה פותר את שתי הנקודות שהסברתי לך מקודם

זאב אלקין: איך הוא פותר?      

אופיר כץ: תודה, אנחנו יוצאים להתייעצות סיעתית, נחזור ב-10:35 להצביע

זאב אלקין: אפשר להחזיר את חבר הכנסת פוגל? כי אני רוצה להתייעץ

זאב אלקין: - - - בשנייה שהוא הולך להצביע נגד, שהוא נגד הבקשה, מה עשיתם לו?      

אופיר כץ: אם כך מי בעד - - -     

זאב אלקין: לאן העלמתם את האלוף פוגל?      

אופיר כץ: זאב, אתה מפריע לי גם בהצבעה

זאב אלקין: אבל מה זה? יושב ראש ועדה לביטחון לאומי, העלימו אותו פשוט ככה, דקה אחרי שהוא דיבר נגד

אופיר כץ: מי בעד בקשת הממשלה לאשר פטור?      

זאב אלקין: אבל הייתה לו עמדה מאוד מוצקה

זאב אלקין:  אני עכשיו לא יודע מה להצביע

אופיר כץ: מי בעד? שמונה

אופיר כץ:  עוד פעם, מי בעד? שמונה בעד

אופיר כץ:  מי נגד? ארבעה

אופיר כץ:  מי נמנע? אם כך, הפטור אושר

אופיר כץ: בעד – 8 

אופיר כץ: נמנעים – אין אושר

אופיר כץ: רביזיה

מתן כהנא: רביזיה

זאב אלקין: אם אתה ביקשת רביזיה אז אני אצטרף אליך, התלבטתי אם לבקש

אופיר כץ: אתה מסיר? אוקיי

אופיר כץ:  אם תסיר אני אסיר

אופיר כץ:  אם לא, ניפגש ב-11:10

אופיר כץ: אני מחדש את הישיבה

אופיר כץ:  הוגשה רביזיה על בקשת הממשלה להקדמת הדיון בהצעת חוק הרבנות הראשית לישראל (הארכת כהונה של הרבנים הראשיים לישראל והארכת כהונה של חברי מועצת הרבנות הראשית לישראל) (הוראת שעה), תשפ"ג-2023, מ/1635, לפני קריאה ראשונה

אופיר כץ:  ינמק חבר הכנסת זאב אלקין

זאב אלקין: לא, אתה הגשת את הרביזיה, אני הצטרפתי אליך, אז אני אקשיב לנימוקיך

אופיר כץ: אוקיי, אז אני מוותר על הנימוק

אופיר כץ:  מי בעד הרביזיה? מי נגד? מי נמנע?      

זאב אלקין: מה, אתה לא מנמק? אתה הגשת

זאב אלקין:  אני בפעם הבאה לא מצטרף אליך, אתה מכשיל אותי

אופיר כץ: מי נמנע?      

אופיר כץ: לא אושר

אופיר כץ: אם כך, הרביזיה הוסרה